open-index/open-wikipedia-markdown huggingface dataset:
Karin Benedicte Berg

**Karen Benedikte Berg** (født Andersen 14. november 1896 på Helgeroa, død 16. februar 1991) var en norsk dramatiker og forfatter.

## Familie
Karen Benedikte Berg var datter av skipsfører Hans Nikolai Andersen (1853-1945) og Dora Torgersen/Torjussen (1870-1901). Hun ble i 1925 gift med gymnasrektor Andreas Berg (1894–1982), som var rektor ved Eids gymnas i Nordfjordeid fra 1922 til 1963.
I 1938 får de sitt etterlengtede barn, datteren Unni Kari Berg.

## Liv og virke
Karen Benedikte Berg reiste i 1917 til USA. Der gikk hun handelsskole i Saint Paul, Minnesota, før hun tok kurs i journalistikk ved universitetet i Minnesota. Hun arbeidet i fem år som journalist i norsk-amerikanske aviser. Hun var i 1921-1924 redaksjonssekretær i avisen *Fremtiden* i Saint Paul, samt i *Skandinaven*. Hun var dessuten sekretær for senator Henrik Shipstead ved valgene i 1923-1924.

Berg vendte tilbake til Norge i 1924, og etablerte seg i Nordfjordeid.

Før hennes norske debut i 1926 med føljetongen *Bare en bonde*, en fortelling som to år tidligere var blitt premiert med annenpremie i Decorah-posten, hadde hun en rekke fortellinger i norsk-amerikanske aviser. Hun fortsatte også å utgi stoff i USA etter tilbakekomsten til Norge. Flere av hennes fortellinger kom også som føljetonger i norske blader. I alt utga hun 200-300 fortsettelsesfortellinger.

Hennes første selvstendige romanutgivelse kom først i 1942, med *Familien får sjokk*. Hun utga også romanene *Glory, Glory* og *Zarah*.

Hun engasjerte seg etter hvert i amatørteatermiljøet på sitt nye hjemsted, både som instruktør og som skuespillforfatter. Blant hennes teaterstykker er *På Eik* (1931), *Lovovertredere* (1949) og *Hva skal vi gjøre mor?* (1952), som alle er utgitt i bokform.

Hennes første roman, *Familien får sjokk* fra 1942, har klart feministiske trekk, og er skrevet i en tidstypisk humoristisk tone som påminner om de populære bøkene til samtidige Lillemor von Hanno og Lill Herlofson Bauer.

## Bibliografi (i utvalg)
#### Romaner
* 1942: *Familien får sjokk* – Omslagsillustrasjon ved Gerhard Grøgaard
* 1948: *Glory, Glory*
* 1960: *Zarah*

#### Føljetonger
* 1923: *Kaptein Id* (Decorah-posten)
* 1924: *I Bakkehuset* (Decorah-posten)
* 1924: *Bare en bonde* (Decorah-posten)
* 1924: *Amerikanerinnen* (Decorah-posten)
* 1925: *Viltringen* (Skandinaven)
* 1926: *Bare en bonde* (Amtstidenes føljetong)
* 1929: *Kåre Mehl* (Decorah-posten)
* 1936: *Mannen i hennes liv* (Norsk Ukeblad)
* 1942: *En kaller det skjebne* (Norsk Ukeblad)
* 1944: *Jeg tar huspost* (Allers Familiejournal)
* 1945: *Sol over prærien* (Norsk Ukeblad)

#### Skuespill
* 1931: *På Eik* – Amatørkomedie i 2 akter Dette skuespillet skal ha blitt prisbelønt i en amatørskuespillkonkurranse i 1931.
* 1949: *Lovovertredere*
* 1952: *Hva skal vi gjøre mor?*

## Referanser


## Kilder
*
*

## Eksterne lenker
* Allkunne: Karen Benedikte Berg Besøkt 6/1 2020
Bremanger stadion

**Bremanger stadion** er et fotballstadion som Bremanger IL spiller sine hjemmekamper på. Banen har naturgress og ligger på Hauge i Bremanger.
MT «Rødskjæl» (1914)

**MT «Rødskjæl»** er et tankskip bygget ved Aktieselskabet Kaldnæs Patentslip og Mekaniske værksted som byggenummer 31. Det ble levert til rederiet Norsk-Engelsk Mineralolieaktieselskab(NEMAK) i juni 1914. Videresolgt en rekke ganger og er fremdeles aktiv som veteranskip.

## «Rødskjæl»
* 1914: Levert til Norsk – Engelsk Mineralolieaktieselskab A/S, Kristiania, som «Rødskjæl»
*  1940: overdratt til A/S Norske Shell, Oslo
* 1940: april Senket av tyske fly i Narvik. Hevet og slept til verksted i Harstad og reparert.
* 1959: Til A/S Shellbåtene, Oslo
* 1959: Hovedmotoren Bolinder ble byttet ut med en General Motors

## «Rødskjæl I»
* 1966: solgt til Nils Birger Aspen, Trondheim, omdøpt «Rødskjæl I»

## «Epo»
* 1967: Ombygd brønnbåt: Omdøpt «EPO»
* 1982: Ny motor installert.
* 1989: januar: Solgt til Aqua Frakt A/S, Austafjord, Trondheim
* 1993: april: Nordsol A/S, Krakhella, Trondheim
* 1997: juni: solgt til Loman Fiskeriselskap
* 2001: solgt til Vagsfjell A/S,Tromsdalen,
* 2005: oktober: Solgt til Torgeirson A/S,Kvaløysletta                          
* 2010: mai: Rolf Lothe,Roan,Trondheim Deretter overdratt til Båtlaget Rødskjæl adresse Frengen 7110 Fevåg                                            
* 2011: november: Dokksatt på Kvithyll for skrog reparasjoner og maling. Malt blå
* 2012: sandblåst dekk og cashing.

## Kilder
*«Rødskjæl» www.sjohistorie.no
*«Rødskjæl»  Hjemmeside
Biesdorf

**Biesdorf** er en ortsteil i Berlins bydel Marzahn-Hellersdorf. Bydelen ble i en del av Stor-Berlin i 1920. Sammen med ortsteilene Kaulsdorf og Mahlsdorf utgjør Biesdorf Tysklands største sammenhengende område med eneboliger og tofamilieboliger.

## Historie
Det er ved arkeologiske utgravninger gjort funn av bosettinger fra 9 000 år før Kristus. Området har vært sammenhengende bebodd siden år 1 000 før Kristus.

Biesdorf blir nevnt første gang skriftlig i Karl IV's landbok fra 1375. Eieren av *Bysterstorff* eller *Bisterstorff* var Hennig von der Gröben av den markiske adelsslekten von der Gröben.

Schloss Biesdorf ble oppført 1868 av arkitekt Heino Schmieden som en tårnvilla i senklassisistisk stil. Werner von Siemens kjøpte et større område inkludert slottet i 1887. En stor park ble anlagt rundt slottet og i parken fant de første forsøk på elektrisk sporvogn sted. De vellykkede forsøkene førte til etableringen av verdens første trikkelinje mellom stasjon Lichterfelde Øst og kadettskolen i Gross Lichterfelde.

I 1893 åpnet etter tredve års byggetid *Anstalt für Epileptische Wuhlgarten*, dagens Wilhelm-Griesinger-Krankenhaus. 

Mellom 1907 og 1909 ble den første dreibare luftskipshangar bygget i Biesdorf. Fra 1934 ble med hjemmel i lov om å hindre utbredelse av arvelige sykdommer i *Anstalt für Epileptische Wuhlgarten* foretatt tvangssteriliseringer, og minst 689 pasienter ble sendt til dødsleire.

Den røde armé nådde Biesdorf 22. april 1945. I slutten av mai og begynnelsen av juni samme år ble 36 hus i Biesdorf beslaglagt for ledende embetsmenn og kulturinstitusjoner.

Fra 1970 fantes på sykehusområdet lokaler i bruk for SEDs skole for vesttyske funksjonærer i DKP. I DKPs ungdomsorganisasjon var Biesdorf synonymt med *partiskole*.

## Eksterne lenker
* 
* Biesdorfs historie på berlin.de
1448 (TV-serie)

***1448*** er en færøysk dokumentarserie som vises på TV-kanalen Sjónvarp Føroya. Serien følger politiet i Tórshavn på jobb. Tre episoder ble laget i høsten 2009, samt 6 i 2011. Programmet er produsert av Bjarni Árting Rubeksen for KVF.

## Referanser


## Eksterne lenker
Valhalla (krater)

**Valhalla** er det største krateret på Jupiters måne Callisto. Valhalla har en lys sentral region som er 600&nbsp;km i diameter og konsentriske ringer som strekker seg ca. &nbsp;km rundt det lyse området. Ringen kan ha blitt dannet når et flytende materiale har beveget seg mot midten etter nedslaget. Navnet kommer fra Åsatroens Valhall.

## Eksterne lenker
*
Creig Flessel

**Creig Flessel** (1912–2008) var en amerikansk tegneserietegner, og en av grunnleggerne av tegneserieforlaget DC Comics.

Han var en av få overlevende fra serienes «gullalder» som varte fra begynnelsen av 1930-tallet til slutten av 1940-tallet. Flessel tegnet serier helt fram til sin død ved 96 års alder.

## Referanser
Æ e Trønder Æ/Sommern på Landet

**«Æ e Trønder Æ» / «Sommern på Landet»** er Prudences siste single og kom ut i 1975. Begge låtene er med på albumet *[[Takk te dokk]]*. ««Æ e Trønder Æ»» er A-siden, med sarkastisk oppramsing av trønder-klisjéer, som har blitt en av de Prudence-låtene som huskes best.

## Sanger

# «Æ e Trønder Æ» (Aleksandersen)
# «Sommern på Landet» (Wallum)

## Personell
;Prudence
* Åge Aleksandersen – vokal gitar låtskriver
* Per Erik Wallum – vokal fløyte 
* Terje Tysland – vokal gitarer trekkspill piano
* Kaare Skevik – trommer
* Jan Devik – bass kor 
* Johan Tangen – mandolin gitar kor

## Eksterne lenker
* Prudence Progrock.no
* Youtube Prudence - Æ e Trønder Æ live 11.11.11
Elof Lindbäck

**Elof Lindbäck** (født 28. mars 1912 i Nederkalix församling i Kalix kommun, Norrbotten, død 7. mai 1981 i Stockholm) var en svensk kunstner.

Lindbäck vokste opp i byen Börjelsbyn som sønn til bonden Johan Lindbäck og hustruen Maria. Han ble tidlig foreldreløs og bodde sammen med den yngre broren, Gustav, igjen på gården. Han forlot Norrbotten for å utdanne seg til kunstner i Stockholm. Sammen med ektefellen Karin fikk de 2 barn og Stockholm forble hans hjemsted fram til livets slutt.

Naturskildringer og mennesker i hverdagsmiljøer var hans hovedsakelige motiver. Helst avbildet han naturen i Norrbotten, på Gotland og Stockholms skjærgård. Han likte best å arbeide med olje og akvarell, men var også en veldig dyktig tegner. Han ble ofte brukt av Natur & Kultur som illustratør.
Lindbäcks kunst har blitt utstilt på Liljevalchs vårsalong og Waldemarsudde.

## Referanser
Båstad Idrettslag

**Båstad Idrettslag** ble stiftet 26. februar 1932 og er et fleridrettslag for ski, hurtigløp på skøyter, orientering, trim og barneidrett.

Båstad IL er medlem av Norges Idrettsforbund gjennom Østfold Idrettskrets. Klubben er også medlem av særforbundene Norges Skiforbund, Norges Skøyteforbund og Norges Orienteringsforbund, gjennom henholdsvis Østfold skikrets, Østfold skøytekrets og Østfold orienteringskrets. 

Båstad Idrettslag hører hjemme i Trøgstad kommune og er medlem av Trøgstad Idrettsråd.

## Fotball

Idrettslaget hadde tidligere en fotballgruppe, men denne gikk ut av klubben i 2001 for å starte Trøgstad/Båstad Fotballklubb sammen med Trøgstad IL.

## Skøyter

De har arrangert norske mesterskap for junior: 
* Sprint-NM for junior 2000 – mestere ble Even Wetten Hamar IL og Helene Tveter, IF Fram
* Enkeltdistanse-NM for junior 2002 – mestere ble Even Wetten, Hamar IL (2x500m, 1000m), Olav Slinning (1000m, 3000m, 5000m), Henrik Christiansen (1500m) og Anna Rognstad, Eidsvold TF (2x500m, 1000m), Maren Haugli, Jevnaker IF (1500m, 3000m)
* Allround-NM for junior 2010 – mestere ble Håvard Holmefjord Lorentzen, Fana IL og Ida Njåtun, Asker SK

### Skøyteløpere
* Anja Kirkeby tok sølvmedalje i Enkeltdistanse-NM for Junior.
* Andreas Holmen Minge har vært på pallen under Allround-NM for Junior

## Eksterne lenker
*
Palm Springs

**Palm Springs** er en ørkenby i Riverside County, California i Coachella Valley. Den ligger ca 177 km øst for Los Angeles og 225&nbsp;km nordøst for San Diego. Befolkningen var  ved folketellingen i 2010.

Golf, svømming, tennis, ridning og fotturer i omliggende ørkenen og fjellområder er store former for rekreasjon i Palm Springs. I nord, vest og øst omgis Palm Springs med høye fjell, blant annet det  meter høye San Gorgonio Mountain.
Områdekoden for telefonnummer for Palm Springs er 760. Postnumrene for Palm Springs fra  til .

## Referanser


## Eksterne lenker
* 
* Turistinformasjon for Palm Springs
Øyvind Andreassen

**Øyvind Andreassen** (født 1985) er en norsk tidligere skøyteløper som deltok i nasjonale og internasjonale konkurranser i hurtigløp på skøyter. Han representerte Norge og Sportsklubben Snøgg.

## Personlige rekorder

## Sammenlagt i [[Verdenscupen på skøyter|Verdenscupen]]

0 = ikke samlet poeng i nevnte sesong, men deltatt.

## Referanser


## Eksterne lenker
* 
*  Øyvind Andreassen på Jakub Majerski's Speedskating database (Adelskalender distanser og sammenlagt)
*  Øyvind Andreassen på ISU sine nettsider. (distanseresultater)
*  Øyvind Andreassen på SpeedskatingResults.com (personlige rekorder og resultater)
*  Øyvind Andreassen på Effesport.nl (noen resultater)
;Bilder
*  Bilder av Øyvind Andreassen på SpeedSkatingPhotos.info/DesgPhoto.com
Kedesj

* *Ikke til å forveksles med [[Kadesj]] i Syria eller [[Kadesj-Barnea]] i sørlige Israel*
**Kedesj** var en by i oldtidens Israel. Kedesj nevnes i Josvas bok som en kanaaneisk festning som ble erobret av israelittene under Josvas ledelse. Ruinene ligger innenfor det moderne Kibbutz Malkiya i dagens Israel på den israelsk-libanesiske grensen.

## Historisk sted
Kedesj ble først bevitnet i *[[Josvas bok]]* som en festning i Kanaan som ble erobret av israelittene ledet av Josva. Eierskapet til stedet ble gitt Naftalis stamme ved loddtrekning (følgelig avgjort av Gud). Den ble senere gjort til en levittby og en av tilfluktsbyene vest for Jordanelven sammen med Sikem og Kirjat Arba (Hebron). «Tilfluktsby» er forklart i *[[Josvas bok]]* 7 som et sted hvor en som i vanvare har slått noen i hjel, kan søke dit og ikke bli utlevert til de som søker blodhevn.

På 700-tallet f.Kr., under kongedømmet til Pekah, konge av det nordlige israelittiske Israel, ble Kedesj erobret av Tiglat-Pileser III, den mektige kongen av Assyria. Alle innbyggerne ble deportert til den assuriske byen Assur.

Senere, på 400-tallet f.Kr., synes det som om Kedesj ble hovedstaden for den persiskkontrollerte tyriske administrerte provinsen av Øvre Galilea.

I 259 f.Kr. ble Kedesj omtalt av greske Zenon av Kaunos, en reisende handelsmann og skribent fra Egypt.

Mellom 145 f.Kr. og 143 f.Kr. ble Kedesj (Cades) ødelagt av Jonatan Apphus, en av makkabeerne, i hans krig mot Selevkiderikets kong Demetrios I Soter. Stedet ble deretter forlatt.

I moderne tid har stedet, som Tel Kedesj, blitt arkeologisk utforsket av Universitetet i Michigan.

## Annet
I *[[Dommernes bok]]* er det store eiketreet i Elon-Saanannim hevdet å være i nærheten av Kedisj, men det er mulig at dette verset egentlig refererer det andre Kedisj som er lokalisert 3&nbsp;km sør for Megiddo innenfor området til den israelittiske stammen til Jissakar.

## Referanser


## Eksterne lenker
* History of the Tel Kedesh Project, arkeologi
Marskalkstav

**Marskalkstav** er en stav eller et septer som er verdighetstegn for en marskalk.

For en feltmarskalk er staven en gradtegn. Militære marskalkstaver er korte og lette å bære i handa, mens marskalker i høytidelige anledninger kan ha en mannshøy stav til å dunke i gulvet for å påkalle oppmerksomheten i en forsamling. 

## Eksempler


File:Hans Holbein (II) - Thomas Howard, 3rd Duke of Norfolk.jpg|Thomas Howard, den tedje hertugen av Norfolk, med kragetegn fra Hosebåndordenen og marskalkstav som *Earl Marshal of England*. Maleri av Hans Holbein den yngre ca. 1539

File:Velázquez - Príncipe Baltasar Carlos (Museo del Prado, 1634-35).jpg|Prinsen Baltasar Carlos av Spania iført rytterdrakt og med marskalkstav. Maleri av Diego Velázquez ca. 1634 
File:King Charles X Gustavus (Sébastien Bourdon) - Nationalmuseum - 19702.tif|Den svenske kong Karl X Gustav med marskalkstav 1652.

File:Foch funérailles bâtons de maréchal.jpg|Marskalkstavene for feltmarskalkene fra Frankrike, Storbritannia og Polen presenteres under begravelsen av den franske generalen Ferdinand Foch 1929
File:Ylipäällikkö Gustaf Mannerheimin vierailu Saksaan 27.-28.6.1942.png|Den finske feltmarskalken Carl Gustaf Mannerheim med marskalkstav under et møte med Adolf Hitler juni 1942
File:Cane of great marshal of the Polish Crown XVII century.JPG|Stav for den polske kronens stormarskalk, 1600-tallet.
File:Napoleonic Marshal baton.svg|Napoleons marskalkstav
File:HGM Marschallstab von Erzherzog Friedrich von Österreich.jpg|Marskalkstaven til erkehertug og feltmarskalk Fredrik av Østerrike-Teschen (1856-1936)
File:Buława Rydza-Śmigłego.JPG|Marskalkstaven til den polske generalen Edward Rydz-Śmigły 


## Se også
* Kommandostav
* Septer
## Eksterne lenker
*
Eric Cantor

**Eric Ivan Cantor** (; født 6. juni 1963) var medlem av Representantenes hus for Virginia, som han representerte fra 2001 til 2014. Cantor er medlem av Det republikanske parti og ble leder for den republikanske majoritetsfraksjonen da den 112. kongress ble satt 3. januar 2011. Han var innpisker for den  republikanske minoritetsfraksjon fra 2009 til 2011. Hans valgdistrikt inkluderte mesteparten av den nordlige og vestlige del av Richmond, i tillegg til Richmonds vestlige forsteder og deler av  Shenandoah Valley. Cantor var den eneste jødiske republikaner i den amerikanske kongressen.

10. juni 2014 tapte Cantor overraskende det republikanske primærvalget, og trakk seg fra Kongressen med virkning fra 18. august 2014.

Familien hans innvandret til USA fra Ungarn på begynnelsen av 1900-tallet, og hans morfar ble født i Romania. Cantor ble innmakulert ved George Washington University i 1981, og han fikk sin Bachelor of Arts i 1985. Han fikk Master of Science in Real Estate Development fra Columbia University i 1989. Cantor uttalte i 2010 at han jobbet for Tea Party-bevegelsen i sitt distrikt. Cantor motsetter seg offentlig finansiering av embryonal stamcelleforskning og elektiv abort. Han er også imot ekteskap blant homofile. Cantor er tilhenger av frihandel og har stemt for å fremme handel med Peru, Chile, Singapore og Australia. Cantor er en administrerende direktør i en divisjon tilhørende Emigrant Bank, et datterselskap av New York Private Bank & Trust Corp.

## Referanser


## Eksterne lenker

* Office of Majority Leader Eric Cantor *offisiell side*
* Eric Cantor *offisiell U.S. House hjemmeside*
* Eric Cantor United States Congressman  *offisiell kampanjehjemmeside*

* Allison Hoffman: “The Gentleman From Virginia” . *[[Tablet Magazine]]*, 8. februar 2011

**Offisielle sosiale media**
* @GOPLeader *offisiell Twitter-konto*
* @EricCantor *offisiell kampanje Twitter-konto*
* EricCantor *offisiell YouTube-konto*
* House Chamber *offisiell Facebook-konto*
* Eric Cantor *offisiell kampanje-Facebook-konto*

**Opptreden i media**
* Interview on BlogTalkRadio, August 2, 2008
Norges Godtemplar Ungdomsforbund

**Norges Godtemplar Ungdomsforbund**, forkortet **NGU**, var en norsk ungdomsorganisasjon som arbeidet for fred, solidaritet og edruskap. Organisasjonen slo seg i 1992 sammen med Det Norske Totalavholdsselskaps Ungdomsforbund og dannet Juvente. NGU var ungdomsorganisasjonen til IOGT i Norge.

## Historie

NGU ble stiftet helga 26. og 27. juni 1909 i «Valhalla» i Fredrikstad. Som motto tok NGU «Internasjonalt rusdrikkforbud og brorskap». Mottoet ble i 1935 endret til «Edruelighet - Fred - Folkelykke». Da NGU holdt sitt første landsmøte på Gjøvik i 1910 hadde organisasjonen ca. 1000 medlemmer. Medlemsrekorden ble satt i 1945, da organisasjonen hadde 7 714 medlemmer.

Fra starten av var hovedfokuset på edruskapssaken, men i 1915 ble fredsarbeidet likestilt med avholdsarbeidet. Fredsengasjementet førte til at NGU i 1952 sto i fare for å miste statsstøtten, og denne saken endte til slutt i Stortinget, der utfallet ble at organisasjonen fikk beholde sine 6 200 kroner.

I 1967 ble *Cey-Nor-prosjektet* satt i gang på Ceylon (nå Sri Lanka), der NGU bidro til å bygge en fiskebåtfabrikk nord på øya. NGUs engasjement på Sri Lanka  la grunnlaget for dannelsen av bistandsorganisasjonen FORUT i 1981.

### Forbundsledere i NGU
Dette er en liste over forbundslederne i NGU. Listen er komplett fram til 1981.
* 1909 – 1911: Haakon Thiis
* 1911 – 1912: Realf Sørensen
* 1912 – 1913: Axel Borgen
* 1913 – 1914: Jens Halvorsen
* 1914 – 1916: Realf Sørensen
* 1916 – 1921: Jens Halvorsen
* 1921 – 1923: Erling Gjerken
* 1923 – 1925: Olaf Tveterås
* 1925 – 1928: Sig. R. Johannesen
* 1928 – 1931: Henrik Lindstrøm
* 1931 – 1932: Helmer Birkedal
* 1932 – 1935: Johan M. Mjøsund
* 1935 – 1942: Paul Kvamme (Kvamme ble henrettet av tyskerne)
* 1942 – 1946: Harald Johnsen
* 1946 – 1946: Olaf Ramsvik
* 1946 – 1949: Kåre B. Werner
* 1949 – 1952: Per Thiedemann
* 1952 – 1953: Kjell Poulsen
* 1953 – 1962: Arvid J. Johnsen
* 1962 – 1965: Tore Søraa
* 1965 – 1969: Alf-Cato Gaaserud
* 1969 – 1973: Thorleif Jenssen
* 1973 – 1975: Helge Kolstad
* 1975 – 1977: Terje Heggernes
* 1977 – 1979: Roald Heggernes
* 1979 – 1981: Terje Heggernes
* 1981 – 1987: Morten Jørgensen
* 1987 - 1989: Toril Trosdahl
* 1989 – 1991: Knut Storberget
* 1991 – 1992: Ida Oleanna Hagen

## Se også
* Juvente
* IOGT i Norge
* Det Norske Totalavholdsselskaps Ungdomsforbund

## Referanser
Argyronympha

***Argyronympha*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Nokså små sommerfugler med avrundede vinger. På oversiden er forvingen mer eller mindre oransje med mørkere spiss, bakvingen grå eller brun uten flekker. Oversiden kan også være ensfarget mørkbrun. På undersiden har forvingen en eller to sølvglinsende striper langs ytterkanten. Bakvingen har komplekse tegninger som omfatter to gullglinsende buer og gule og svarte flekker.

## Utbredelse
Slekten finnes bare på Salomonøyene.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Coenonymphina
***************** Slekten *[[Agyronympha]]* Mathew, 1886
****************** *[[Argyronympha danker]]* Tennent, 2001
****************** *[[Argyronympha gracilipes]]* Jordan, 1924
****************** *[[Argyronympha pulchra]]* Mathew, 1886
****************** *[[Argyronympha rubianensis]]* Grose-Smith, 1889
****************** *[[Argyronympha ugiensis]]* Mathew, 1886
****************** *[[Argyronympha ulava]]* Grose-Smith, 1889

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Markku Savela's Lepidoptera and some other life forms: Sjekkliste over artene. Hentet 11.1. 2012.
* Bilder av artene

## Eksterne lenker
* 
* Brower, A.V.Z. (2011) ''Argyronympha'' på ''Tree of life''
Altiapa

***Altiapa*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Ganske små, brune sommerfugler. Bakvingen er litt uttrukket bakover. Oversiden er ensfarget brun, undersiden har gjerne hvite bånd og er ellers brunspraglete.

## Utbredelse
Slekten er utbredt på Ny-Guinea.

## Systematisk inndeling
Artene ble tidligere regnet til slekten *[[Platypthima]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Coenonymphina
***************** Slekten *Altiapa* Parsons, 1986
****************** *[[Altiapa aborigena]]* Tuzov, 1997
****************** *[[Altiapa andreasi]]* Tuzov, 1997
****************** *[[Altiapa colorata]]* (Nishizawa & Sibatani, 1984)
****************** *[[Altiapa decolor]]* (Rothschild & Jordan, 1905)
****************** *[[Altiapa klossi]]* (Rothschild & Durrant, 1915)
****************** *[[Altiapa pandora]]* (Joicey & Talbot, 1916)

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Markku Savela's Lepidoptera and some other life forms: Sjekkliste over artene. Hentet 11.1. 2012.

## Eksterne lenker
* 
* Brower, A.V.Z. (2011) ''Altiapa'' på ''Tree of life''
* Bilder av ''Altiapa andreasi'' og ''Altiapa aborigena'' (et stykke ned på siden)
Geitoneura

***Geitoneura*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore (vingespenn 35-40 millimeter), brunlige sommerfugler. Oversiden er tegnet i brunt og oransje, med en øyeflekk i spissen av forvingen. Undersiden av bakvingen er gråbrun, eller tegnet i brunt og hvitt med to store øyeflekker..
Slekten kan ligne mye på den europeiske slekten *[[Pararge]]*, men er ikke i nær slekt med denne.

## Levevis
Larvene lever på ulike slags gress.

## Utbredelse
Slekten er utbredt i Australia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Coenonymphina
***************** Slekten *Geitoneura* Butler, 1867
****************** *[[Geitoneura acantha]]* (Donovan, 1805)
****************** *[[Geitoneura klugii]]* (Guérin-Méneville, [1831])
****************** *[[Geitoneura minyas]]* (Waterhouse & Lyell, 1914)

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Markku Savela's Lepidoptera and some other life forms: Sjekkliste over artene. Hentet 11.1. 2012.

## Eksterne lenker
* 
* Brower, A.V.Z. (2011) ''Geitoneura'' på ''Tree of life''
* Herbsion-Evans, D. & Crossley, S.: Australian caterpillars, ''Geitoneura klugii'', med bilder
Sverre Dick Henriksen

**Sverre Dick Henriksen** (født 1. november 1906 i Skien, død 22. desember 2001) var en norsk medisinprofessor. 

Etter  examen artium  1925 og  cand.med. ved Universitetet i Oslo 1931 var han ved ymse hospitaler 1931-33, før han startet studier i mikrobiologi ved Hærens bakteriologiske laboratorium.  Dette ga ham  dr. med. i 1936.  Han var lege ved Tristan da Cunha-ekspedisjonen 1937–38, ved Columbia University 1939–41, ved legekorpset i  Toronto 1941–43 og  London 1943–45. Slik fikk han Deltakermedaljen.

Han var ved Rikshospitalet sitt *Kaptein W. Wilhelmsen og frues bakteriologiske institutt* 1945–49, Folkehelseinstituttet 1949–55, bakterieprofessor ved Universitetet i Oslo 1955–77, avbrutt av en stasjonering i Seoul 1964–65.

## Utgivelser
* 
* 
* 
* 

## Verv

* Det Norske Videnskaps-Akademi innvalgt
* Koreas legeforening, æresmedlem
* Polske medisinsk selskap, æresmedlem

## Utmerkelser

* Deltakermedaljen
* Kong Haakon VIIs minnemedalje
* St. Olavs Orden

## Referanser
Christopher Morgenstierne Munthe

**Christopher Morgenstierne Munthe** (1875–1939) var en norsk embedsmann, offiser og slektsforsker.

C.M. Munthe ble student i 1893. Etter bestått krigsskole ble han premierløytnant i Kristiansandske brigade. Senere gikk han over i Feltartilleriet, og ble kaptein i 1911.

Han tok juridisk embedseksamen i 1908, og ble så fullmektig hos sorenskriveren på Romerike. Senere tjenestegjorde han ved Generalkrigskommissærens kontor, før han i 1912 ble sekretær i Forsvarsdepartementet. Fra 1917 var Munthe byråsjef samme sted.

Frem til 1926 redigerte han tidsskriftet *Norsk tidsskrift for genealogi, personalhistorie, biografi og litteraturhistorie* sammen med Stian Herlofsen Finne-Grønn og Erik Andreas Thomle. Dette var Norges første tidsskrift om slektsgransking. I 1926 grunnla han sammen med andre Norsk Slektshistorisk Forening. Foreningen startet utgivelsen av *Norsk Slektshistorisk Tidsskrift* fra 1926.

Munthe skrev i tidsskriftet en viktig oversiktsartikkel om norske slektsvåpen, «Norske slegtsmerker», i bind I, Oslo 1928. Artikkelen har illustrasjoner med en rekke våpenskjold.

Han var sønn av obersten og historikeren Hartvig Andreas Munthe (1845&ndash;1905). Han var grandnevø av historikeren og kartografen Gerhard Munthe, nevø av maleren Gerhard Munthe, forfatter Margrethe Munthe og generalmajor Carl Oscar Munthe, og fetter av bibliotekar Wilhelm Munthe og maleren Lagertha Munthe.

## Referanser
Rune Carlsen

**Rune Carlsen** (født 1974) er norsk tryllekunstner som opptrer i inn- og utland. Han er nåtidens mest premierte tryllekunstner fra Norge, og har 5 Norgesmestertitler, Nordisk mester og premiert i Italia, London og USA. Han vokste opp i Trondheim og fikk tidlig sin interesse for trylling og magi.

## Utmerkelser
* 2025: 32 show - Magic Castle, USA
* 2025: Offentlig show på SALT i Oslo, sammen med Hedné
* 2024: 2. pris Europamesterskapet i trylling, Saint-Vincent, Italia
* 2024: 30 show - Magic Castle, USA
* 2023: 2. pris - The Original Closeup Symposium - Wien, Østerrike
* 2023: Penn & Teller - Fool Us
* 2023: Show hos New York - Monday Night Magic
* 2023: 4F MVP ("Most Valueable Person")
* 2023: 30 show - Magic Castle, USA
* 2020: GULLKNAPP og Finalist i Talang Sverige
* 2019: Lecture - Magic Castle, USA
* 2019: 30 show - Magic Castle, USA
* 2018: GULLKNAPP, vinner av semifinale og finalist i Norske Talenter 
* 2018: Lecture London Magic Circle 
* 2017: 4. pris Europamesterskapet i trylling, Blackpool, England
* 2016: 2. pris Internazionale del Club Magico Italiano CloseUp Competition 2017
* 2016: PhD - Doctor of Magic - 4F USA 2016
* 2016: 1.-plass Masters of Magic - Italia 2016
* 2014: Invitert til FFFF - den gjeveste konferansen for tryllekunstnere, hvor et fåtall blir invitert årlig.
* 2013: 1. pris - CloseUp Magic Symposium, Milano, Italia
* 2013: Nordisk Mester - Closeup
* 2013: 2.-plass og «Award of Merit» 2013 under International Brotherhood of Magicians konferanse i Phoenix, Arizona, USA
* 2012: Tildelt «Award of Merit 2012» under London International CloseUp Magic Competition
* 2012: Norgesmester Closeup
* 2011: Norgesmester Closeup
* 2010: Nordisk 1.-plass - Kortmagi - Closeup
* 2010: Norgesmester Closeup
* 2009: Norgesmester Closeup
* 2008: Nordisk 2.-plass Closeup
* 2007: Norgesmester Closeup

Carlsen deltok i verdensmesterskapet i trylling under FISM-kongressen i Beijing i Kina i 2009 og europamesterskapet i trylling under FISM-kongressen i Blackpool i England i 2011. Han mottok i 2012 «Award of Merit» under konkurransen «London International Closeup Magic Competition».

Rune Carlsen er også magikeren bak TINE sine nye produkter som ble lansert 2012 - Smørbar

Han har også ledet Magisk Junior Cirkel, vært informasjonsansvarlig (2012–2013) og president i Magiske Cirkel Norge i perioden 2010–2012.

Rune Carlsen har vært ansvarlig for junioravdelingen, styremedlem, visepresident, webansvarlig og president i Magiske Cirkel Norge.

Rune Carlsen inngikk i 2016 en samarbeid med Kevin Lunde, som duoen «Kevin & Carlsen», og produserte sammen med Feelgood AS oppsetningen «HÆ?» i 2017.

Rune Carlsen har som eneste nordmann hatt over 100 show på legendariske The Magic Castle i Los Angeles, USA. 

## Referanser


## Eksterne lenker
* MagiskUnderholdning.no
* Magic Castle, USA
* SALT i Oslo
Fileniportalen

**Fileniportalen** (it: *Arco dei Fileni*) var en portal i Libya, bygget i den italiensk kolonitiden. 

Den sto på kystveien Via Balbia mellom Ras Lanuf og El Agheila, og markerte grensen mellom regionene Kyrenaika og Tripolitania. Den ble avduket 16. mars 1937, og oppkalt etter de legendariske Philaenus-brødrene. 

Portalen ble tegnett av arkitekten Florestano Di Fausto på oppdrag av den italienske generalguvernør Italo Balbo. Den var 31 meter høy, og åpningen var 15,75 meter høy og 6,5 meter bred. Portalen etterlikner en egyptisk pylon og var full av fascistiske symboler. Øverst sto den latinske inskripsjonen: «Alme Sol, possis nihil urbe Roma visere maius» (*Kjære Sol, må du aldri se på en større by enn Roma*). Inni i en åpning i toppen på portalen er det to liggende skulpturer av bronse som skal forestille de to Philaenus-brødrene. 

Portalen ble ødelagt på 1970-tallet av det nye revolusjonære regimet ledet av Muammar al-Gaddafi, men bronsestatuene eksisterer fremdeles.

## Litteratur
* Philip Kenrick: *Tripolitania: Libya Archaeological Guides*. Silphium Press, 2009. s. 152-157. ISBN 1900971089

## Eksterne lenker
* 
* L'arco dei Fileni de Mussolini
Hartvig Andreas Munthe

**Hartvig Andreas Munthe** (født 9. desember 1845, død 17. juni 1905) var en norsk oberst, ingeniør og slektsforsker.

## Privatliv
Han ble født på gården Skanshagen i Elverum som sønn av distriktslegen Christopher Pavels Munthe (1816–1884) og hans kone Christine Margrethe Pavels Aabel (1827–1887), datter av Peter Pavels Aabel. Han var den eldre broren til maleren Gerhard Munthe, forfatteren Margrethe Munthe og generalmajoren Carl Oscar Munthe. Han var nevø av historikeren og kartografen Gerhard Munthe; og onkel til bibliotekaren Wilhelm Munthe og maleren Lagertha Munthe. Gjennom sin mor var han nevø av Andreas Leigh Aabel og Oluf Andreas Aabel, og fetter av Hauk Aabel.

I mai 1874 giftet han seg med Jeanette Camilla Johannessen (1848–1923). Hartvig Andreas Munthe og Jeanette Camilla Johannessen var foreldre til slektsforskeren Christopher Morgenstierne Munthe (1875-1939).

## Karriere
Etter å ha gått på Krigsskolen, steg han i gradene og ble premierløytnant i den norske hæren i 1874 og sekondløytnant i ingeniørkorpset i 1875. Han var ingeniør ved Fredrikstad festning 1883–1886 og på Oscarsborg Festning fra 1886 til 1888. Han ble premierløytnant ved ingeniørkorpset i 1888, og deretter kaptein i 1889 og oberstløytnant i 1897. Fra 1900 var adjutant til kong Oscar II av Sverige og Norge, og nådde rang av oberst i mars 1905. Den 7. juni 1905 ratifiserte Stortinget et forslag av statsminister Christian Michelsen som gikk ut på å avsette kong Oscar, hvilket fikk slutt på unionen mellom Sverige og Norge. Dette ble bekreftet ved forhandlingene i Karlstad og ved folkeavstemningen for unionsoppløsning i 1905. Hartvig Andreas Munthe levde ikke lenge nok til å oppleve dette. Han døde den 17. juni 1905 i Kristiania.

Som en slektsforsker var Munthe bemerket for sitt arbeid på sin egen avstamning, *Efterretninger om Familien Munthe i Ældre og nyere tid*, som ble utgitt i to bind i 1883 og 1888 og ble beskrevet av Einar Jansen som «pionérarbeid». Verket om beslektede familier med tittelen *Aabel, Leigh og Pavels, slægsthistoriske Optegnelser* utkom i 1903. I 1905 ble *En gammel militærslægt i Elverum* om familien Glad gitt ut. Munthe var medlem av styret i Samfundet for dansk-norsk Genealogi og Personalhistorie fra 1902 til sin død. Organisasjonen var en forgjenger til Norsk Slektshistorisk Forening, hvor hans sønn var en av grunnleggerne i 1926. Munthe tok også initiativet til en beskrivelse av sin hjembygd Elverum. Arbeidet ble publisert posthumt, fullført av Stian Herlofsen Finne-Grønn.

## Referanser
Det demokratiske framskrittsparti

**Det demokratiske framskrittsparti** (tradisjonelle kinesiske tegn: 民進黨; forenklede: 民进党; pinyin: *Mínjìndǎng*) er et parti i Taiwan (Republikken Kina).

Partiet ble etablert i 1986 og er det ledende partiet i den taiwanske Pan-grønne alliansen. Det er medlem av den Den liberale internasjonale.

Det demokratiske framskrittsparti har stått for taiwansk nasjonal identitet. Partiet har tradisjonelt villet bryte med ett-Kina-politikken og arbeide for selvstendighet for Taiwan samt representasjon for Taiwan i FN. Rivalen Kuomintang og Det kinesiske kommunistiske parti  har begge stått for at det bare finnes ett Kina. Republikken Kina og Folkerepublikken Kina har begge hevdet å være den rette representant for dette ene Kina.

Partiets leder fra 2008 er Tsai Ing-wen. Før det var Chen Shui-bian partileder. Chen Shui-bian ble valgt til Republikken Kinas president ved allmenne demokratiske valg i 2000. Han ble gjenvalgt for en andre fireårsperiode i 2004. Partiets kandidat til posten i 2008 var Frank Hsieh. I 2012 var det partileder Tsai Ing-wen som var partiets kandidat. Hun vant presidentvalget i 2016.

## Partiledere
# Chiang Peng-chian (1986–1987)
# Yao Chia-wen (1987–1988)
# Huang Shin-cheih (1988–1992)
# Hsu Hsin-liang (1992–1994, 1996–1998)
# Shih Ming-teh (1994–1996)
# Lin Yi-hsiung (1998–2000) 
# Frank Hsieh (2000) 
# Chen Shui-bian (2000–2008) 
# Tsai Ing-wen (2008-nåv.)

## Referanser


## Eksterne lenker
* 
*
Lagertha Munthe

**Lagertha Munthe**, egentlig **Lagertha Johanne Dircks Munthe** (1888–1984) var en norsk kunstmaler.

Hun studerte ved Statens Kunstakademi fra 1909 til 1911 under Christian Krohg, Halfdan Strøm, Oluf Wold-Torne og Henrik Sørensen. Flere av hennes landskapsmalerier er å finne på Nasjonalmuseet i Oslo.

## Familie
Hun var født i Kristiania som datter av forretningsfører Olaf Andreas Jens Wilhelm Munthe (1851–1914) og Helene Andrea Støren. Hun var niese av biskop Johan Nicolai Støren, grandniese av historiker og kartograf Gerhard Munthe, niese av historiker og oberst Hartvig Andreas Munthe, maler Gerhard Munthe, forfatter Margrethe Munthe og generalmajor Carl Oscar Munthe, kusine til genealog Christopher Morgenstierne Munthe og søster til overbibliotekar Wilhelm Munthe.

## Stipender og reiser
* Enkedronning Josephines legat 1918; Finnes legat 1918–19
* Hielmstierne Rosencrones legat 1928
* Stipend fra Asta Nørregaards fond 1946
* Stipend for eldre fortjente kunstnere fra 1974
* Studiereiser til København 1918
** Italia 1920–21
** Paris 1930–31
** Nord-Afrika og Israel.

## Utsmykninger og verk i offentlige samlinger
* Altertavle og veggfrise, Hammerfest sykehuskapell, 1958
* Veggdekorasjon Kristus og Barna, Sokna gravkapell, 1954
* Nasjonalgalleriet, Oslo 
* Haugesund Billedgalleri
* Oslo kommunes kunstsamlinger
* Norsk kulturråd
* Riksgalleriet

## Separatutstillinger
* Drammens Kunstforening, 1916
Trondheim Kunstforening, 1917
Trondheim Kunstforening, 1935
Oslo Kunstforening, 1935
Kunstnerforbundet, Oslo, 1942
Kunstnerforbundet, Oslo, 1952
Hotel Bellevue, Asker, 1968
Kunstnerforbundet, Oslo, 1972
Kunstnerforbundet, Oslo, 1979
Galleri Petterson, Tønsberg, 1982

## Kollektivutstillinger
* Høstutstillingen, 1912
* Høstutstillingen, 1914-1915
* Høstutstillingen, 1917
* Høstutstillingen, 1924-1929
* Høstutstillingen, 1933
* Høstutstillingen, 1935
* Høstutstillingen, 1937
* Høstutstillingen, 1940
* Høstutstillingen, 1947-1948
* Høstutstillingen, 1950
* Høstutstillingen, 1954-1955
* Høstutstillingen, 1958-1959
* Høstutstillingen, 1961
* Høstutstillingen 1963-1964
* Høstutstillingen, 1970
* De unges utstilling, Kunstnerforbundet, Oslo 1919
* Vårutstilling, Oslo Kunstforening, 1920
* Exhibition of Norwegian Art, London, 1928
* Kunstnerforbundet gjennem 20 år, Kunstnerforbundet, Oslo, 1931
* Mitt første billede på Statens Høstutstillingen, Oslo Kunstforening, 1937
* Bildende Kunstnerinner, Oslo Kunstforening, 1938
* Februarutstilling, Oslo Kunstforening, 1938
* Unge Kunstneres Samfunns utstilling, Bergens Kunstforening, 1939
* Nasjonalgalleriets retrospektive utstilling over norsk kunst, 1940
* Portrettutstilling, Kunstnernes Hus, Oslo, 1940
* Sommerutstilling, Oslo Kunstforening, 1943
* Vårutstilling, Oslo Kunstforening, 1943
* Vårutstilling, Oslo Kunstforening, 1946
* Vandreutstilling, Oslo Kunstforening, 1946
* Nordiska konstnärinnor, Stockholm, 1948
* Statens kunstakademi 60 år, Nasjonalgalleriet, Oslo, 1969
* Vårutstilling, Ekely, 1973
* Askermalerinner, Asker Kunstforening, 1977
* Billedkunst i kirkemusikk-uken, Christianssands Kunstforening, 1980
* Kirkefestspillene i Kristiansand, 1980
## Referanser
LifeWave

**LifeWave** er et amerikansk selskap etablert i 2004 av David Schmidt. Selskapet selger sin egenutviklede serie med energiplastre gjennom forretningsmodellen multi-level marketing (MLM). Selskapet har et stort antall distributører på verdensbasis, og det finnes også mange av disse i Norge.

## Produkter

LifeWave-plastrene skal angivelig påvirke kroppens energibaner. Teoriene bak produktet sammenfaller i stor grad med akupunktur. Ved å anvende forskjellige typer plastre skal man angivelig kunne motvirke smerter, søvnproblemer og aldring. Senere har selskapet også lansert produktserien Matrix som skal begrense strålingen fra mobiltelefoner.

Den mest profilerte ambassadøren for LifeWave har vært skuespillerinnen Suzanne Somers, kjent fra TV-serien Steg for steg. I Norge har produktene blitt frontet gjennom pyramideselskapet Eurosmart. Den danske alternativ-legen Carsten Vagn-Hansen har ved flere tilfeller anbefalt plastrene.

LifeWave er ikke medlem av det norske Direktesalgsforbundet.

## Kontroverser

Produktenes påståtte effekter har ikke blitt påvist gjennom vitenskapelig forskning, og uavhengige eksperter betrakter LifeWave som lureri. Professor Edzard Ernst ved universitetet i Exeter uttalte i 2005 til det britiske magasinet *Metro Health* at LifeWave utelukkende er basert på pseudovitenskap, og at forklaringen av teknologien bak ikke gir noen mening som helst, men kun er et forsøk på å bruke vitenskapelig terminologi til å skjule noe som er det reneste tøv. Nigel Allan som den gang var selskapets europeiske direktør, innrømmet da også at LifeWave støttet sin markedsføring på vitnesbyrd fra fornøyde brukere og ikke på forskning.

I oktober 2014 annonserte Vålerenga IF at klubben hadde inngått et samarbeid med LifeWave for å teste plastrene på spillerne. Nyheten førte til sterke reaksjoner fra både Statens legemiddelverk og Forbrukerombudet som mente at markedsføringen kunne være ulovlig. Etter kort tid meldte klubben at de hadde trukket seg fra samarbeidet.

LifeWaves virksomhet i Europa drives via et selskap registrert i Irland. I 2015 ble dette selskapet bøtelagt for å ha underrapportert selskapets inntekter til skattemyndighetene.

## Referanser
Muhallabidene

**Muhallabidene** (; *al-Mahālibah*) var et guvernørdynasti i Ifrīqiya under ‘abbāsīdene som varte fra 771 til 793. Selv om de var underlagt ‘abbāsīdene, hadde muhallabidene en stor grad av selvstyre, og de klarte å opprettholde arabisk styre til tross for berberske opprør. De lyktes derimot ikke å hindre idrisidene i Marokko og rustamidene i det sentrale Algerie i å opprette egne riker. 

Under muhallabidene gikk det økonomisk og kulturelt sett framover med Ifrīqiya, og først og fremst ble jordbruket styrket ved at irrigasjonssystemer ble utbygd. I 793 ble dynastiet styrtet av et militært opprør, og etter en periode med anarki etablerte aġlabidene seg som et uavhengig emirat.
Kimærisme

**Kimærisme** er en tilstand der et individ består av celler som stammer fra forskjellige zygoter. På denne måten kan man lage kombinasjoner av arter som normalt ikke vil lage levedyktige avkom, men også lage individer med flere, unike foreldrepar. Utrykket brukes i biolog og medisin, og kommer fra det greske fabeldyret kimæra.

## Kimærisme hos dyr
I genetikken brukes betegnelsen kimærisme om et blodtypefenomen der toeggede tvillinger har utvekslet bloddannende stamceller mens de lå i livmoren og dermed har utviklet to blodtyper hver. Dette fenomenet er vanlig hos kveg, der optil 90% av alle tvillinger utveksler celler. Dette oppdages vanligvis når det er tvillinger av to kjønn, slik at kvigekalven får maskuline trekk og blir en steril oksetvilling.

Kimærisme brukes også om tilfeller der to fostere smelter helt sammen under fosterutviklingen, slik at enkeltindividet er dannet av omtrent like mange celler fra to ulike zygoter. Celler fra de to fosterene vil ende med å bygge opp forskjellige deler av kroppen, slik at disse delene kan ha forskjellige egenskaper, og kan resultere i fenomener som heterokromi. Dersom et slikt individ er dannet fra to fostere med identisk gensett (éneggede tvillinger) vil kimærismen ikke kunne bli oppdaget. Kimærisme er også kjent fra mennesker. Hvor vanlig dette fenomenet er er usikkert, men 20% til 30% av alle graviditerer starter med to eller flere fostere, og det er mulig kimærisme er langt vanligere enn det som er kjent.

## Forskning
Kimæraforskningen er omstridt, særlig der det dreier seg om kombinasjoner mellom mennesker og andre arter. Slik forskning ansees likevel av tilhengerne som grunnleggende for å forstå biologiske mekanismer og dermed utvikle verktøy for å helbrede sykdommer. Kimærisme er en av flere faktorer som kan gi autoimmunesykdommer.

Flere kimærer har blitt laget av forskjellige dyr. Blandingen mellom geit (*goat* på engelsk) og sau (*sheep*) ble i mediene spøkefullt kalt *geep*.

## Se også
* Hybrid

## Referanser


## Eksterne lenker
*
Michelle Aavitsland

**Michelle Aavitsland** (født 23. desember 1996) er en norsk popsanger og låtskriver fra Nesodden. Hun har gitt ut ett album og flere singler, og er blant annet kjent for sangene «Broken Diamond», «Replay» og «Never Change».

Michelle Aavitsland fikk sin første platekontrakt i 2009 med plateselskapet Growing City, og debuterte med albumet *Michelle Aavitsland* i 2011. Albumet var produsert av Knut Bjørnar Asphol, og med på albumet er blant annet trommeslager Torstein Lofthus. Flere av låtene ble spilt på norske radiostasjoner. I 2015 slapp hun gjennom Starbox Cassette singlen «Broken Diamond». Låten fikk stor suksess og rundet hundre tusen visninger på musikkvideoen etter bare noen uker. I ettertid har hun sluppet både «Never Change» og Believe in Love».

I 2012 mottok hun årets kulturstipend fra Frogn kommune, som den yngste søkeren noen gang. I 2016 og 2017 mottok hun Tono Unge Talenter Stipendet for låtene «Never Change» og «Replay» . 

Etter å ha gått musikklinja ved Ski videregående skole tok hun våren 2018 en bachelorgrad i populærmusikk på Westerdals Oslo ACT (tidligere NISS).

## Diskografi

* 2011 *Michelle Aavitsland* (album, Growing City)
* 2015 *Broken Diamond* (singel, Starbox Cassette)
* 2019 *Layers of Life* (EP, NPS Music)

## Referanser


## Eksterne lenker
*
Wisconsin Highway 36

**State Trunk Highway 36** (også kjent som **Highway&nbsp;36**, **STH&nbsp;36** eller **WIS&nbsp;36**) er en stamvei under forvaltning av delstaten Wisconsin i USA. Den krysser Sørøst-Wisconsin diagonalt fra sørøst til nordøst fra Springfield som ligger nord for Lake Geneva til Milwaukee.

## Historikk
Det uvanlige med WIS 36 er at den ikke har hatt større geografiske endringer siden den ble bygget i 1918. Veien begynte opprinnelig omtrent fire miles lengre sør enn den ender nå, i Lake Geneva, med det andre endepunktet nær sentrum i Milwaukee. Enden på veien ble i 1921 flyttet til stedet der den krysset WIS 241, noe som gjorde den kortere. I 1919 ble den forlenget mot vest til Williams Bay langs WIS 50, før den dreiet inn i Walworth County i sør der den slo følge med US 14 frem til endepunktet ved grensen med Illinois.

Neste gang veien ble endret var i 1968 da WIS 36 fikk sitt endepunkt ved Lake Geneva, mens delen av veien mellom Williams Bay og Walworth skiftet navn til WIS 67. I 1987&ndash;'88 ble WIS 120 forlenget mot nord fra Lake Geneva via WIS 36 til Springfield, og deretter videre nordover via samme rute som County Highway G mot East Troy. Dette ga veien sitt nåværende (2010) endepunkt.

## Rutebeskrivelse
WIS&nbsp;36 begynner i et kryss med WIS 120, og går generelt sett i en nordøstlig retning til den krysser WIS 11 i Burlington. Veien fortsetter nordøstover gjennom Waterford der WIS 164 kobles til, deretter videre til Wind Lake og Muskego før den går videre til Franklin, hvor den følger samme rute som US 45 et lite stykke. Deretter krysser den WIS 100. WIS&nbsp;36 har deretter samme løp som Loomis Road gjennom Greendale og Greenfield, der den krysser I-43 og I-894 før den ender i et kryss med WIS 241 i Milwaukee.

## Viktige knutepunkter
### [[Walworth County]]
* Endepunkt i krysset med  Highway 120 (WIS&nbsp;120) ved Springfield
### [[Racine County]]
* Burlington 
::&ndash;  Highway 11 (WIS&nbsp;11)
::&ndash;  Highway 83 (WIS&nbsp;83)
* Waterford 
::&ndash;  Highway 20 (WIS&nbsp;20) /  Highway 83 (WIS&nbsp;83)
::&ndash;  Highway 164 (WIS&nbsp;164)
### [[Waukesha County]]
* &ndash; ingen større knutepunkt
### [[Milwaukee County]]
* Franklin 
::&ndash;  U.S. Route 45
::&ndash;  Highway 100 (WIS&nbsp;100)
* Greenfield 
::&ndash;  Interstate 43 /  Interstate 894
* Endepunkt i krysset med  Highway 241 (WIS&nbsp;241) nær sentrum av Milwaukee

## Referanser


## Eksterne lenker
*
David Kelly

**David Kelly** er navnet til flere personer:

* David Kelly (mikrobiolog) (1944–2003) – britisk mikrobiolog og våpenekspert
* David Kelly (fotballspiller) (1965–) – irsk landslagsspiller i fotball
* David Kelly (skuespiller) (1929–2012) – irsk skuespiller
* David Patrick Kelly (1951–) – amerikansk skuespiller